**Ministru kabineta noteikumu projekta**

**„Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta „Grozījumi Ministru kabineta 2016.gada 29.marta noteikumos Nr.188 „Darbības programmas „Izaugsme un nodarbinātība” 5.6.1.specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi”” (turpmāk – Projekts) mērķis ir nodrošināt 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” (turpmāk – 5.5.1.SAM) pirmās un otrās atlases kārtas ietvaros izveidojušās Eiropas Reģionālās attīstības fonda (turpmāk – ERAF) finansējuma atlikuma novirzīšanu uz 5.6.1.specifiskā atbalsta mērķi „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” (turpmāk – 5.6.1.SAM). Vienlaikus ar Projektu tiek pagarināts ERAF projektu īstenošanas gala termiņš, kā arī nosaka pienākumu atbalsta saņēmējam pienākumu atmaksāt atbalsta sniedzējam projekta ietvaros saņemto atbalstu kopā ar procentiem, ja atbalsta saņēmējs ir pārkāpis Komisijas regulas Nr.651/2014 vai Komisijas regulas Nr.1407/2013 prasības. Ministru kabineta noteikumi stāsies spēkā nākamajā dienā pēc to izsludināšanas oficiālajā izdevumā „Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Projekts sagatavots, pamatojoties uz Ministru kabineta 2019.gada 11.oktobra sēdes protokollēmuma (prot. Nr.47 3.§) „Informatīvais ziņojums „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”” 9.2.apakšpunktu, kas paredz ES fondu atbildīgajām iestādēm, kuru pārziņā esošo specifisko atbalsta mērķu vai pasākumu finansējuma pārdaļu risinājums atbilstoši informatīvā ziņojuma „Par Eiropas Savienības struktūrfondu un Kohēzijas fonda 2014. – 2020.gada plānošanas perioda darbības programmas „Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu” (turpmāk – Informatīvais ziņojums) 1.pielikumam „Snieguma rezerves finansējuma un finansējuma atlikumu novirzīšanas priekšlikumi” (turpmāk – 1.pielikums) paredz izmaiņas Ministru kabineta noteikumos par specifisko atbalsta mērķu vai pasākumu īstenošanu, iespējami īsā laikā sagatavot un noteiktā kārtībā iesniegt apstiprināšanai Ministru kabinetā attiecīgus grozījumus normatīvajos aktos, atbilstoši aktuālajam specifisko atbalsta mērķu vai pasākumu finanšu pārdaļu risinājumam. Centrālajai finanšu un līgumu aģentūrai kā ES fondu sadarbības iestādei nodrošināt, ka iesniegtos projektu iesniegumus pirms apstiprināšanas, kā arī grozījumus līgumos vai vienošanās par projektu īstenošanu, kas saistīti ar šajā punktā minētajām finansējuma pārdalēm, saskaņo ar attiecīgo ES fondu atbildīgo iestādi. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2019.gada 11.oktobra sēdē tika izskatīts un pieņemts zināšanai Finanšu ministrijas sagatavotā Informatīvā ziņojuma mērķis ir nodrošināt pamatu koordinētai kompleksa lēmuma pieņemšanai par darbības programmas „Izaugsme un nodarbinātība” snieguma rezerves finansējuma novirzīšanu, kā arī ES fondu finansējuma atlikumu izmantošanu. Informatīvā ziņojuma 1.pielikums paredz risinājumus snieguma rezerves finansējuma un finansējuma atlikumu novirzīšanai, balstoties uz ES fondu atbildīgo iestāžu sniegtajiem priekšlikumiem, tai skaitā paredzot, ka ES fondu atbildīgās iestādes var piedāvāt korekcijas ES fondu finansējuma pārdalēm, kuru rezultātā netiek veiktas pārdales starp prioritārajiem virzieniem/fondiem.Atbilstoši Informatīvā ziņojuma 1.pielikumā norādītājam, paredzēta šāda 5.5.1.SAM pirmās un otrās atlases kārtas atlikumu novirzīšana:1. 5.5.1.SAM pirmās kārtas ERAF finansējuma atlikumu 146 038 *euro* apmērā novirzīt uz 5.6.1.SAM;
2. 5.5.1.SAM otrās kārtas ERAF finansējuma atlikumu 64 754 *euro* apmērā novirzīt uz 5.6.1.SAM;
3. 5.5.1.SAM trešās kārtas ERAF finansējumu 16 100 000 *euro* apmērā novirzīt uz VSIA „Paula Stradiņa klīniskās universitātes slimnīca” projektu.

Ņemot vērā iepriekš minēto, ar Projektu nepieciešams precizēt Ministru kabineta 2016.gada 29.marta noteikumus Nr.188 „Darbības programmas „Izaugsme un nodarbinātība” 5.6.1. specifiskā atbalsta mērķa „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” īstenošanas noteikumi (turpmāk – Noteikumi Nr.188):1. 11.punktā palielināt noteikto 5.6.1.SAM ietvaros plānoto finansējumu atbilstoši no 5.5.1.SAM pirmās atlases kārtas atbrīvotajam ERAF finansējumam 146 038 *euro* apmērā un no 5.5.1.SAM otrās atlases kārtas atbrīvotajam ERAF finansējumam 64 754 *euro* apmērā;
2. svītrot 12.punktā noteikto līdz 2018.gada 31.decembrim plānoto finansējumu;
3. svītrot 13.punktā atrunāto rīcību, kas sekos pēc 2018.gada 31.decembra.

Ņemot vērā to, ka 5.6.1.SAM ietvaros ir noslēgusies projektu iesniegumu atlase un tiek nodrošināta projektu iesniegumu īstenošana, Projektam nav ietekme uz 5.6.1.SAM projektu iesniegumu atlasi un projektu iesniedzējiem.Uz 2019.gada 3.decembri vēl nav veikti grozījumi 5.5.1.SAM otrās atlases kārtas projekta Nr.5.5.1.0/17/I/010 „Jaunu dabas un kultūras tūrisma pakalpojumu radīšana Rīgas jūras līča rietumu piekrastē” izmaksās. Līdz ar to faktiski atbrīvotais finansējums, kuru iespējams pārdalīt no 5.5.1.SAM otrās atlases kārtas atlikumiem uz 5.6.1.SAM, ir 63 805 *euro*. Ņemot vērā minēto, Projekta pavadošai dokumentācijai ir pievienots Ministru kabineta sēdes protokollēmuma projekts, kas paredz uzdevumu Centrālai finanšu un līgumu aģentūrai veikt attiecīgus grozījumus līgumos un vienošanās par projekta īstenošanu, lai nodrošinātu finansējuma atbrīvošanu.Lēmumu par papildus piešķirtā finansējuma novirzīšanu pieņems Noteikumu Nr.188 5.1punktā nosauktā 5.6.1.SAM uzraudzības padome, pēc lēmuma par papildus finansējuma piešķiršanu būs nepieciešams veikt grozījumus līgumos par projektu īstenošanu.Papildus ar Projektu nepieciešams papildināt Noteikumu Nr.188 VI nodaļu, ievērojot to, ka komercdarbības atbalsts Noteikumu Nr.188 ietvaros tiek sniegts saskaņā ar Eiropas Komisijas 2014.gada 17.jūnija Regulu (ES) Nr.651/2014 un ar Eiropas Komisijas 2013.gada 18.decembra Regulu (ES) Nr.1407/2013 par Līguma par Eiropas Savienības darbību 107. un 108.panta piemērošanu de minimis atbalstam (turpmāk – Komisijas regula Nr.1407/2013), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu (turpmāk – Komisijas regula Nr.651/2014) un, ņemot vērā aktuālāko Eiropas Savienības tiesas judikatūru (sk. Eiropas Savienības Tiesas 2019.gada 5.marta spriedumu lietā Nr.C-349/17 (ECLI:EU:C:2019:172)), Projekts papildināts ar punktu, kas paredz komercdarbības atbalsta atgūšanu kopā ar procentiem, ja komercdarbības atbalsta saņēmējs ir pārkāpis Komisijas regulas Nr.[1407/2013](http://eur-lex.europa.eu/eli/reg/2013/1407/oj/?locale=LV) un (vai) Komisijas regulas Nr.651/2014 prasības, nosakot, ka atbalsta saņēmējam ir pienākums atmaksāt atbalsta sniedzējam visu projekta ietvaros saņemto valsts atbalstu kopā ar procentiem, ko publicē Eiropas Komisija saskaņā ar Komisijas 2004.gada 21.aprīļa regulas (EK) Nr.794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai (turpmāk – Komisijas regula 794/2004, 10.pantu, tiem pieskaitot 100 bāzes punktus, no dienas, kad valsts atbalsts tika izmaksāts finansējuma saņēmējam līdz tā atgūšanas dienai, ievērojot Komisijas regulas 794/200, 11.pantā noteikto procentu likmes piemērošanas metodi.Ņemot vērā to, ka VAS „Valsts nekustamie īpašumi” (turpmāk – VNĪ) ar 2019.gada 10.oktobra vēstuli Nr.7/2-3/10684 ir informējuši par riskiem projekta „Veicināt Rīgas pilsētas revitalizāciju, nodrošinot teritorijas efektīvu sociālekonomisko izmantošanu” ietvaros projekta „Starpdisciplinārā izglītības, kultūras un radošo industriju atbalsta centra „TabFab” izveide nekustamajā īpašumā Miera ielā 58a, Rīgā” (turpmāk – TabFab projekts) īstenošanā, norādot, ka:1. šobrīd Miera ielā 58a, Rīgā, ir izvietots Jaunais Rīgas teātris (turpmāk – JRT) kamēr tiek veikti rekonstrukcijas darbi JRT ēkā Lāčplēša ielā 25, Rīgā, un tā kā abu projektu īstenošana ir savstarpēji saistīta, jo TabFab projekta ietvaros būvniecības darbus Miera ielā 58a, Rīgā, būs iespējams uzsākt tikai pēc JRT atgriešanās telpās Lāčplēša ielā 25, Rīgā;
2. VNĪ ir lauzis līgumu ar JRT ēkas Lāčplēša ielā 25, Rīgā rekonstrukcijas būvnieku – pilnsabiedrību „RERE Būve 1”, un ir izsludināts jauns konkurss būvdarbiem ēkā Lāčplēša ielā 25, Rīgā;
3. pārskatīta TabFab projekta īstenošana un secināts, ka projekta īstenošanas termiņš jāpagarina līdz 2023.gada 31.decembrim,

Projekts paredz pagarināt Noteikumu Nr.188 20.punktā noteikto projekta īstenošanas gala termiņu no 2022.gada 31.decembra līdz 2023.gada 31.decembrim. Projekta īstenošanas gala termiņš noteikts ņemot vērā Eiropas Parlamenta un Padomes Regulas (ES) Nr.1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006 III  nodaļas, 65.panta 2.punktā noteiktajam izdevumu atbilstības termiņam.Nodrošinot projekta īstenošanas termiņa pagarinājumu, tiks mazināti riski Noteikumu Nr.188 9.1.apakšpunktā noteikto iznākuma rādītāju sasniegšanā. Savukārt, lai nodrošinātu 9.2.apakšpunktā noteiktā rezultāta rādītāja „piesaistītas privātās investīcijas atbalstāmajās teritorijās trīs gadus pēc projekta pabeigšanas ne mazāk kā 210 000 000 *euro* apmērā” sasniegšanu, Kultūras ministrijai katru gadu par izmaiņām rezultāta rādītāja vērtībā (sākot ar 2018.gadu) iegūst informāciju no Rīgas domes.Projektam nav ietekme uz darbības programmas „Izaugsme un nodarbinātība” 5.prioritārā virziena „Vides aizsardzības un resursu izmantošanas efektivitāte” intervences kodiem.Papildus nepieciešams veikt grozījumus Ministru kabineta 2016.gada 24.maija noteikumos Nr.322 „Darbības programmas „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” 5.5.1.specifiskā atbalsta mērķa „Saglabāt, aizsargāt un attīstīt nozīmīgu kultūras un dabas mantojumu, kā arī attīstīt ar to saistītos pakalpojumus” īstenošanas noteikumi” (turpmāk – Noteikumi Nr.322), samazinot ERAF finansējumu atbilstoši Informatīvā ziņojuma 1.pielikumā norādītājam. |
| 3. | Projekta izstrādē iesaistītās institūcijas un publiskas personas kapitālsabiedrības | Kultūras ministrija. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Saskaņā ar darbības programmā „Izaugsme un nodarbinātība” prioritārā virziena „Vides aizsardzības un resursu izmantošanas efektivitāte” noteikto 5.6.1.SAM indikatīvā mērķa grupa ir iedzīvotāji, saimnieciskās darbības veicēji, investori, tūristi.  |
| 2. | Tiesiskā regulējuma ietekme uz tautsaimniecību un administratīvo slogu | Vērtējot Projekta īstenošanas ietekmi uz administratīvajām procedūrām un to izmaksām, nav identificēts administratīvā sloga palielinājums ne potenciālajam finansējuma saņēmējam, ne ES fondu vadībā iesaistītajām institūcijām, jo Projekts paredz 5.5.1.SAM pirmās un otrās atlases kārtas ERAF finansējuma atlikuma pārdali uz 5.6.1.SAM. |
| 3. | Administratīvo izmaksu monetārs novērtējums | Finansējums, no kura tiek segtas ES fondu administrēšanas izmaksas, ir noteiktas  Eiropas Savienības struktūrfondu un Kohēzijas fonda 2014. – 2020.gada plānošanas perioda vadības likumā un tam pakārtotajos Ministru kabineta noteikumos. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi | 0 | 0 |  0 | 0 |  0 | 0 | 0 |
| 2.1. valsts pamatbudžets |  |  |  0 | 0 |  0 | 0 | 0 |
| 2.2. valsts speciālais budžets |  0 |  0 |  0 |  0 |  0 |  0 |  0 |
| 2.3. pašvaldību budžets |  0 |  0 |  0 |  0 |  0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 | 0 |  0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 |  0 |  0 |  0 | 0 | 0 |
| 5. Precizēta finansiālā ietekme | X |  0 |  X |  0 | X | 0 | 0 |
| 5.1. valsts pamatbudžets |  0 |  0 |  0 |  0 |
| 5.2. speciālais budžets |  0 |  0 |  0 |  0 |
| 5.3. pašvaldību budžets |  0 |  0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Projekts paredz palielināt 5.6.1.SAM ERAF finansējumu par 210 792 *euro*. Ņemot vērā to, ka Projekts paredz ERAF finansējuma pārdali no 5.5.1.SAM pirmās un otrās atlases kārtas uz 5.6.1.SAM, Projektam ir neitrāla ietekme uz valsts budžetu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Papildu nepieciešams veikt grozījumus Noteikumos Nr.322. |
| 2. | Atbildīgā institūcija | Par Noteikumu Nr.322 grozījumu projekta izstrādi atbildīgā institūcija – Kultūras ministrija. |
| 3. | Cita informācija | Nav |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Komisijas Regula Nr.651/2014;Komisijas regula Nr.1407/2013. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

   |
|

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Komisijas Regula Nr.651/2014;Komisijas regula Nr.1407/2013. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t. sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Komisijas regula Nr. 651/2014 Vispārēja atsauce | Projekta 4.punkts | Ieviestas pilnībā | Neparedz stingrākas prasības |
| Komisijas regula Nr.1407/2013Vispārēja atsauce | Projekta 4.punkts | Ieviestas pilnībā | Neparedz stingrākas prasības |
| Komisijas regulas Nr.794/2004 10. un 11.pants | Projekta 4.punkts | Ieviestas pilnībā | Neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem |  |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

 |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministrs N.Puntulis

Vīza: Valsts sekretāre D.Vilsone

Krūmiņa 67330319

Linda.Krumina@km.gov.lv